**Ministru kabineta rīkojuma projekta „Grozījums darbības programmas „Cilvēkresursi un nodarbinātība” papildinājumā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Grozījums darbības programmas „Cilvēkresursi un nodarbinātība” papildinājumā” (turpmāk – rīkojuma projekts) ir izstrādāts saskaņā ar Ministru kabineta 2007.gada 26.jūnija noteikumu Nr.419 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu” 9.punktu, kas paredz, ka vadošā iestāde sadarbībā ar Eiropas Savienības struktūrfondu vadībā iesaistītajām institūcijām izstrādā un iesniedz apstiprināšanai Ministru kabinetā darbības programmas papildinājumu, bet attiecīgā atbildīgā iestāde darbības programmas papildinājuma grozījumus. |
| 2. | Pašreizējā situācija un problēmas | Ar Ministru kabineta 2013.gada 11.oktobra rīkojumu Nr.466 „[Grozījumi darbības programmas „Cilvēkresursi un nodarbinātība” papildinājumā](http://likumi.lv/doc.php?id=260863)” tika veikti grozījumi darbības programmas „Cilvēkresursi un nodarbinātība” papildinājumā (turpmāk – 1.DPP), 1.2.1.1.4.apakšaktivitātes „Sākotnējās profesionālās izglītības pievilcības veicināšana” (turpmāk – 1.2.1.1.4.apakšaktivitāte) ietvaros palielinot plānoto sasniedzamo uzraudzības rādītāju „Profesionālajā izglītībā izglītojamo skaits, kas saņēmuši tiešu ESF atbalstu mērķstipendiju veidā” par 17 700 izglītojamiem no 40 000 uz 57 700 izglītojamajiem.  Vienlaikus Izglītības un zinātnes ministrija (turpmāk – IZM) konstatēja, ka papildus 1.DPP nepieciešams precizēt augstāk minētā rādītāja vērtības pieauguma teritoriālo sadalījumu. Ņemot vērā minēto, nepieciešams attiecīgi palielināt 1.2.1.pasākuma „Profesionālās izglītības un vispārējo prasmju attīstība” tabulā „Uzraudzības rādītāju teritoriālais sadalījums” norādīto izglītojamo skaitu, kas saņēmuši tiešu ESF atbalstu mērķstipendiju veidā Rīgas, Vidzemes, Kurzemes un Latgales reģionos, atbilstoši iepriekšējo gadu faktiskajiem rezultātiem projekta ietvaros. Papildus skaidrojam, ka Zemgales reģionā plānotais izglītojamo skaits netiek palielināts, ievērojot izglītojamo skaita samazinājumu, salīdzinot ar plānoto. |
| 3. | Saistītie politikas ietekmes novērtējumi un pētījumi | Rīkojuma projekts šo jomu neskar. |
| 4. | Tiesiskā regulējuma mērķis un būtība | Rīkojuma projekts paredz atbilstoši pēdējiem veiktajiem 1.DPP grozījumiem tehniski precizēt 1.DPP 1.2.1.pasākuma „Profesionālās izglītības un vispārējo prasmju attīstība” tabulā „Uzraudzības rādītāju teritoriālais sadalījums” norādīto 1.2.1.1.4.apakšaktivitātes uzraudzības rādītāja vērtības teritoriālo sadalījumu, paredzot šādas vērtības:   1. Rīgā no 17 200 uz 27 300 izglītojamajiem; 2. Vidzemē no 4 800 uz 6 500 izglītojamajiem; 3. Kurzemē no 6 000 uz 7 700 izglītojamajiem; 4. Zemgalē nemainīgi – 5 600 izglītojamie; 5. Latgalē no 6 400 uz 10 600 izglītojamajiem. |
| 5. | Projekta izstrādē iesaistītās institūcijas | IZM. |
| 6. | Iemesli, kādēļ netika nodrošināta sabiedrības līdzdalība | Rīkojuma projekts neierobežo sabiedrības pārstāvju tiesības. |
| 7. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Profesionālās izglītības iestāžu izglītojamie, kuri saņem Eiropas Sociālā fonda atbalstu mērķstipendijas veidā 1.2.1.1.4.apakšaktivitātes ietvaros. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Rīkojuma projekts šo jomu neskar. |
| 3. | Tiesiskā regulējuma finansiālā ietekme | Rīkojuma projektam ir pozitīva ietekme, ievērojot to, ka profesionālās izglītības iestāžu izglītojamajiem tiek nodrošināta iespēja saņemt Eiropas Sociālā fonda atbalstu mērķstipendijas veidā, tādējādi tiek veicināta profesionālās izglītības pievilcība un sekmēta jauniešu integrācija izglītības sistēmā, rezultātā, izglītojamajiem saņemot profesionālo kvalifikāciju, tiek veicināta jauniešu konkurētspēja darba tirgū. |
| 4. | Tiesiskā regulējuma nefinansiālā ietekme | Rīkojuma projekts šo jomu neskar. |
| 5. | Administratīvās procedūras raksturojums | Rīkojuma projekts šo jomu neskar. |
| 6. | Administratīvo izmaksu monetārs novērtējums | Rīkojuma projekts šo jomu neskar. |
| 7. | Cita informācija | Nav. |

**Anotācijas III, IV, V un VI sadaļa – rīkojuma projekts šīs jomas neskar.**

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Rīkojuma projekta izpildi nodrošinās IZM. |
| 2. | Projekta izpildes ietekme uz pārvaldes funkcijām | Netiek paplašinātas esošo institūciju funkcijas. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Rīkojuma projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Rīkojuma projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Rīkojuma projekts šo jomu neskar. |
| 6. | Cita informācija | Nav. |

Izglītības un zinātnes ministre I.Druviete

Vizē: Valsts sekretāre S.Liepiņa

07.02.2014 14:12

596

K.Grundmane

67047943, kristine.grundmane@izm.gov.lv